ผมร่วงเยอะมากค่ะ ในแต่ละวัน จากที่เป็นคนผมหนาดก ตอนนี้ผมร่วงจนมองเห็นหนังศรีษะเลยค่ะ และมีผมร่วงเป็นหย่อมๆจนล้านเป็นจุดๆค่ะ เกิดจากสาเหตุอะไรบ้างค่ะ ตอนนี้อายุ31ปี มีลูก3คน แต่ผมเหลือน้อยมาก และผมร่วงเป็นผลข้างเคียงจากการที่เราทานยาปฏิชีวนะฆ่าเชื้อต่อเนื่องด้วยรึป่าวค่ะ....ขอบค่ะ
สวัสดีค่ะ โดยปกติ เส้นผมที่ร่วงไม่ควรเกินวันละ 100 เส้น หากร่วงมากกว่านั้น หรือร่วงจนผมบางลงชัดเจนอาจเกิดจาก1. ผมร่วงจากพันธุกรรม มักพบในผู้ชายมากกว่าผู้หญิง แต่ผู้หญิงก็พบได้ แต่มักเกิดขึ้นเมื่อเข้าสู่วัยหมดประจำเดือนแล้ว2. อายุที่มากขึ้น ปริมาณเส้นผมก็จะน้อยกว่าในช่วงอายุน้อย3. ความไม่สมดุลของฮอร์โมนในร่างกาย เช่น ช่วงหลังคลอด จะมีผมร่วงมากเป็นปกติ หลังจากนั้น 3-4 เดือนก็จะกลับมาเป็นปกติ4. ความเจ็บป่วยทางร่างกาย เช่น หลังการผ่าตัดใหญ่ อาจมีผมร่วงได้ แต่ก็จะกลับมาเป็นปกติ5. มีโรคทางกายต่างๆ เช่น โรค PCOS หรือภาวะที่มีถุงน้ำในรังไข่หลายใบ มีภาวะไทรอยด์ฮอร์โมนต่ำ ไตเรื้อรัง ตับเรื้อรัง เป็นซิฟิลิสในระยะที่ 2 (แต่จะพบมีผื่นทั่วตัวให้เห็นด้วย)โรคภูมิแพ้ตนเองชนิด discoid lupus erythematosusโรคสะเก็ดเงิน โรคมะเร็ง เป็นต้น6. การใช้สารเคมีกับผมมากเกินไป เช่น การย้อมผม การดัดผม การยืดผม7. การได้รับการฉายรังสีรักษาและยาเคมีบำบัด รวมถึงยาบางประเภท เช่น ยารักษาความดันโลหิตสูง ยารักษาโรคเก๊าท์ ยาต้านเศร้า ยากันชัก ยารักษาไทรอยด์เป็นพิษ เป็นต้น รวมถึงการได้รับวิตามินเอมากเกินไป8. การขาดสารอาหารรุนแรง โดยเฉพาะโปรตีน9. การเจ็บป่วยทางจิตใจที่รุนแรง เช่น โรคเครียด10.โรคกลากที่หนังศีรษะ หรือเชื้อราบนหนังศีรษะ แต่มักจะมีอาการคันมากร่วมด้วยส่วนการทานยาปฏิชีวนะฆ่าเชื้อ หากทานต่อเนื่องนานๆ ก็อาจทำให้มีผมร่วงได้เช่นกัน โดยเฉพาะหากเป็นยาฆ่าเชื้อรา เช่น ketoconazole, fluconazole เป็นต้นดังนั้น ควรงดการทานยาปฏิชีวะนะหากไม่ได้มีข้อบ่งชี้ที่ต้องทานค่ะ และควรหลีกเลี่ยงการย้อมผม การดัดผม การยืดผมต่างๆ ทานอาหารที่มีประโยชน์ให้คับ 5 หมู่หากยังคงมีผมร่วงมาก หรือมีอาการอื่นๆ ผิดปกติร่วมด้วย ควรไปพบแพทย์เพื่อตรวจค่ะ